روون اٹکنسن

روون سباسٹین اٹکنسن, سی بی ای (پیدائش: 6 جنوری 1955ء) ایک انگریزی اداکار، مسخرہ اور منظرنگار  ہیں۔ روون کے سٹ کوم بلیک ایڈر اور مسٹر بین ان کی وجہ شہرت ہیں۔ مزاحیہ خاکے کے ایک ٹیلی ویژن شو ناٹ دی نائن او کلاک نیوز (1979ء-1982ء) اور پھر 1979ء میں دی سیکرٹ پولیس مینز بال میں شرکت کے ذریعے روون کو شہرت حاصل ہوئی۔ اُن کے دیگر کاموں میں بانڈ سلسلے کی فلم نیور سے نیور اگین اور سٹ کام دی تھن بلیو لائن (1995ء-1996ء) شامل ہیں۔

انھیں دی آبزرور نے برطانوی مزاح کے 50 مزاحیہ ترین اداکاروں میں شمار کیا ہے، جبکہ 2005ء میں ایک رائے شماری میں وہ دنیا بھر کے سر فہرست 50 مزاح نگاروں میں سے ایک قرار پائے۔ مسٹر بین کی فلمی تشکیل بین اور مسٹر بینز ہالیڈے، اور ان کے علاوہ جونی انگلش (2003ء) اور جونی انگلش ریبورن (2011ء فلم) (2011ء) بھی بڑے پردے پر ان کی کامیابیوں میں شمار کی جاتی ہیں۔

ابتدائی زندگی 
اٹکنسن ، چار بھائیوں میں سب سے کم عمر ہیں۔ وہ Consett, کاؤنٹی ڈرہم ، انگلینڈ میں 6 جنوری 1955ء کو پیدا ہوئے۔

اس کے والد ایرک اٹکنسن ایک کسان اور کمپنی کے ڈائریکٹر تھے۔انھوں نے ا یلا مے سے 29 جون 1945ء کو شادی کی۔ ان کے تین بڑے بھائی پال (جن کا شیرخواری میں انتقال ہو گیا)، راڈنے ، (ایک Eurosceptic ماہر اقتصادیات جو 2000ء میں برطانیہ آزادی پارٹی کی قیادت کے انتخابات ہار گئے تھے)، اور روپرٹ ہیں۔

اٹکنسن انگلیکان خاندان میں پلے بڑھے اور ابتدائی تعلیم ڈرہم کوریسٹرز اسکول میں حاصل کی جبکہ بعد میں سینٹ بیز اسکول، اور نیو کیسل یونیورسٹی میں زیر تعلیم رہے۔ موخر الذکر ادارے سے انھوں نے الیکٹریکل انجینئری میں سند حاصل کی۔ 1975ء میں انھوں نے الیکٹریکل انجینئری میں ایم ایس سی (MSc) کی سند کے لیے کوئنز کالج ، آکسفورڈ میں داخلہ لیا۔ یہ وہی تعلیمی ادارہ ہے جہاں ان کے والد نے  1935ء میں میٹرک کیا تھا، اور جس نے اٹکنسن کو 2006ء میں اعزازی فیلو بنایا۔

اگست 1976ء میں ایڈنبرا فرنچ فیسٹیول کے موقع پر اوکسفرڈ ریوو میں انھیں پہلی بار قومی پیمانے پر توجہ حاصل ہوئی۔ تب تک وہ اوکسفرڈ میں کئی شوز کے لیے ابتدائی خاکے تحریر اور پیش کرچکے تھے۔

کیریئر

ریڈیو 
اٹکنسن 1978ء میں بی بی سی ریڈیو 3 کے ایک مزاحیہ سلسلے میں جلوہ گر ہوئے جو اٹکنسن پیپل کہلاتا تھا۔یہ فرضی عظیم شخصیات کے ساتھ طنزیہ انٹرویو کا ایک سلسلہ تھا، جسے خود اٹکنسن ہی نے نبھایا۔ اس سلسلے کو اٹکنسن اور رچرڈ کرٹس نے لکھا تھا جبکہ گریف رھائز جونز نے پروڈیوس کیا تھا۔

حوالہ جات 

1955ء کی پیدائشیں
آزادئ اظہار کے فعالیت پسند
اکیسویں صدی کے انگریز مرد اداکار
انگریز مرد اسٹیج اداکار
انگریز مرد صوتی اداکار
انگریز مرد فلمی اداکار
انگریز مرد ٹیلی ویژن اداکار
بافٹا اعزاز یافتگان (شخصیات)
بقید حیات شخصیات
بیسویں صدی کے انگریز مرد اداکار
زر اشتراک درکار مواد کے روابط پر مشتمل صفحات
مسٹر بین
لارنس اولیور ایوارڈ فاتحین
ویکی ڈیٹا سے مطابقت رکھنے والی مختصر تفصیل